SCC จับมือ “BUILK” ตั้งบ.ร่วมทุนในฟิลิปปินส์ลุยบริการระบบคุมต้นทุนก่อสร้าง B2B E-Commerce
SCCจับมือ"BUILK"ตั้งบ.ร่วมทุนในฟิลิปปินส์ลุยให้บริการระบบคุมต้นทุนก่อสร้าง B2B E-Commerce
SCCจับมือ"BUILK"ตั้งบ.ร่วมทุนในฟิลิปปินส์ลุยให้บริการระบบคุมต้นทุนก่อสร้าง B2B E-Commerce
19 ก.พ. 2563

บริษัท ปูนซิเมนต์ไทย จำกัด (มหาชน) หรือ SCC เปิดเผยว่า บริษัท เอสซีจี ดิสทริบิวชั่น จำกัด ซึ่งเป็นบริษัทย่อยที่ถือหุ้นทั้งหมดโดย SCC ได้บรรลุข้อตกลงเข้าร่วมทุนกับบริษัท บิลค์ วัน กรุ๊ป จำกัด (BUILK) เพื่อจัดตั้งบริษัทให้บริการระบบควบคุมต้นทุนการก่อสร้าง B2B E-Commerce แพลตฟอร์ม และระบบบริหารจัดการความสัมพันธ์ลูกค้าสำหรับธุรกิจก่อสร้างในประเทศฟิลิปปินส์ ซึ่งมีการเติบโตของอุตสาหกรรมก่อสร้างและมีจำนวนผู้ใช้งานอินเตอร์เน็ตเพิ่มขึ้นอย่างต่อเนื่อง
โดยธุรกรรมดังกล่าวมีมูลค่า 25 ล้านเปโซฟิลิปปินส์หรือประมาณ 15.5 ล้านบาท โดยเอสซีจี ดิสทริบิวชั่นและ BUILK จะถือหุ้นในบริษัทร่วมทุนในสัดส่วนร้อยละ 70:30 ตามลำดับ คาดว่าจะเริ่มดำเนินงานได้ในไตรมาส 1/63 ซึ่งจะช่วยเพิ่มประสิทธิภาพอุตสาหกรรมก่อสร้างในฟิลิปปินส์ให้มากยิ่งขึ้นผ่านระบบดิจิทัล
อนึ่ง BUILK เป็นบริษัท Startup ก่อตั้งขึ้นในปี 59 ประกอบธุรกิจให้บริการระบบบริหารจัดการต้นทุนสำหรับผู้ประกอบธุรกิจก่อสร้าง ปัจจุบันมีผู้ใช้งานประมาณ 45,000 ราย และอยู่ระหว่างการขยายการบริการให้ครอบคลุมระบบการก่อสร้างอื่น ๆ ในประเทศไทย
 
 